钦定古今图书集成/明伦汇编/闺媛典/第210卷 > 王守厚妻赖氏〈吴氏附〉
## 钦定古今图书集成/明伦汇编/闺媛典/第210卷 > 王守厚妻赖氏〈吴氏附〉

按《延平府志》：“赖氏名线娘，王守厚妻，永安人。归王三
载，年十八，夫亡。子泰甫周岁，翁恐妾不与相安，氏曰：
‘志惟抚孤，他无妨也’。未几，从伯守鼐亦没。姒吴氏，名
润娘，有子之桢，仅八龄，因相谓曰：‘予二人同庚而共
寡，命也。欤翁姑老矣，非身存不能教二子妯娌。遂相
依苦守二十馀载，诸子俱著声胶庠，台府罗元宾表’”
其门，年俱八十馀卒。